&larr Om oor SA te kan droom, is reeds 'n begin
Lank lewe die staatsrede? &rarr
22 antwoorde op Watse WATwoord sal jy borg?
Daar's iets vir almal: meer as een k-woord, f-woorde … net wat jou fancy tickle.
Ek ondersteun in elk geval onderwyserES (en skryfSTer).
'n Geveg wat ek by die koerant verloor het, was oor "kongregasionalisties". Ter wille van populisme is besluit om van die "Congregational Kerk" te praat. Ek sien dis in Nederlands "congregationeel". Daarmee (in Afrikaans dan "kongregasioneel") sou ek kan leef. Ek hou ook nogal van die Nederlandse "Pentacostaal" ipv ons "Pentakostalisties".
NeelsJackson het gesê op Februarie 10, 2011
Die woord "leerder" het sy meriete. Dit maak van die kind 'n aktiewe deelnemer aan die leerproses. 'n Leerling, hierteenoor, is passief. Vergelyk die woorde "huurder" (iemand wat self huur) met "huurling" (iemand wat gehuur word). As ons wil hê skoolkinders moet aktiewe deelnemers aan hul leerproses wees, moet hulle leerders word en nie net leerlinge bly wat geleer moet word nie.
kobusvictor het gesê op Februarie 10, 2011
Jaart het ook (in my kinderdae in die Oos-Kaap) 'n ander betekenis gehad, seker onder invloed van Engels. Ons het van ons agterplaas as jaart gepraat, die Engelse yard. My pa het ons daarop gewys dat jaart nie 'n Afrikaanse woord is nie, maar dit het tog so lekker gesê.
Hallo, Neels! Man, ek dink soms vandag se kinders kan eerder meer geleer word en minder self leer. Lg beteken alte maklik NIE leer nie. Maar OK, opvoedkundig het jy gelyk. Taalkundig het "leerling" egter nooit die konnotasie gehad wat jy (en ander wat dieselfde argument aanvoer) daaraan heg nie.
'n Paar interessante 'linge' wat jou argument steun, is: enkeling, banneling, huurling, kleurling, drenkeling en verstoteling. Teen jou betoog is daar egter (met dank aan die Derde Afrikaanse Retrogade Woordeboek by http://www.oocities.com/retrogade_af/gh2.html): howeling, ouderling, jongeling, stedeling, bekeerling, inboorling en nogmaals kleurling (of dit positief of negatief is, hang af van wie jy vra!).
Maar afgesien daarvan: Wil jy of iemand anders nie dalk "leer" borg nie? Net soos die Engelse "learner" as "leerder" ingesluip het, word "teaching and learning" asof doodnormaal deesdae met "onderrig en leer" vertaal – asof "leer" in Afrikaans nie reeds albei betekenisse in hom dra en daarmee, beter as Engels, hul verweefdheid weergee nie. Niks fout met die woord "onderrig" nie, maar "onderrig en leer" is 'n toutologie.
Nou ja, Kobus Victor, jou pa was dus verkeerd! (My pa het weer volgehou die woord "asook" bestaan nie. So lief ek vir hom is, was hy verkeerd daaroor.)
Terloops, die jaart waarvan jy praat, die agterplaas, is juis die een wat glo deur my vriendjie se pa "uitgevind" is. Dit word so erken. Vandaar dat ek se jou pa was verkeerd.
Gerrit, as ek woorde sou borg, sou ek straks na ander woorde as "leer" kyk – hoe belangrik dit ook al is.
As ek nou vinnig dink aan woorde om te borg, sou kandidate vir my lysie woorde wees soos "witvlerkvleikuiken", "skaakmat", "verwonder", "enjambement", "deernis" en les bes, "genade".
Hoe gaan 'n mens te werk om 'n woord te borg?
Kirpan het gesê op Februarie 10, 2011
Wanopvatting is mooi – maar bestaan in Afrikaans nie 'wanbegrip' nie? Of verskil die betekenis? Moontlik.
Ek stem saam oor leerling pleks leerder. Die konnotasies word nuut uitgevind. Jy gee voldoende voorbeelde van die neutrale gebruik van die agtervoegsel – ling.
Afrikaans het voldoende eie, egte woorde en hoef nie 'leentjiebuur'te speel nie by Engels.
Ek gru nog by die lees van Harde ware pleks Ysterware by 'n winkel.
Wyle Dr Eloff het ook gepleit vir die gebruik van Siekehuis pleks Hospitaal.
Eiger het gesê op Februarie 10, 2011
Nederlandse familie wat onlangs weer hier gekuier het, het hulle weer verkneukel in Afrikaanse woorde soos rekenaar, tuinslang, oulik ens. Hoewel hul taal maklik woorde oorneem, was ek verbaas om te sien in hoe 'n mate die Duitse woord uberhaupt (met umlaut)in die taal van die tydskrifte en geskiedenisboeke wat hulle saamgebring het voorkom. Klink vir my na 'n woord wat ek bereid is om te borg.
Kyk die skakel aan die einde van my hoofinskrywing hierbo. As jy daarop klik, is jy op die WAT se webwerf, vanwaar jy direk die betaling kan doen.
Ja, dis 'n lekker woord. Jy weet seker van die oudjie wat 'n sin met "tuinslang" moes maak en toe geskryf het: "My pa slaan die tuinslang met die hosepipe dood."
"Wanbegrip" staan ook nie in Pharos nie, maar al sou dit (en dit behoort!), sien ek dit tog effens anders as "wanopvatting". Wanbegrip is vir my nader aan misverstand, terwyl 'n wanopvatting meer soos 'n verwronge oortuiging is – nie net vals nie, maar totaal die kluts kwyt. Maar dalk is dit 'n wanbegrip. Of 'n wanopvatting?
Die WAT se webwerf sê jy kan 'n woord borg teen R100, nie R20 nie.
Oeps, jy reg! Ek stel dit gou hierbo ook reg.
Een vannie goed wat my gat brand is hoe die radio en ander mense die woord "getal" gebruik ipv die woord "aantal".
Die nommer drie is 'n getal, maar die aantal appels in die mandjie is drie.
En die ouens sê: "Die getal appels…"
Dissie vir my lekker nie.
gerritbrand het gesê op Februarie 11, 2011
Ten minste is die WAT se woorde nie goedkoop woorde nie!
Nou ja, borg dan "aantal". Of dalk selfs 'n aantal woorde?
Ten minste het nie gesê: "'n getal woorde" nie.
Hoekom stertjies aanheg vir die vroulike vorms? Wel, mans het reeds in ander opsigte stertjies aangeheg, maar dit daar gelaat … Gestel ons sou van die stertjies (die vrouens s'n) ontslae raak. Sal ons dan voortaan nie meer na 'n lugwaardin verwys nie, maar selfs 'n vrou in daardie beroep ook 'n lugwaard noem? Of as ons die stertjies wil behou: sal ons voortaan "lugwaardin" ook vir mans gebruik?
Hoekom nie "dokterin" en "doktorin" nie? Wel, omdat hierdie woorde nie bestaan nie – anders as "skryfster" en dergelike woorde wat wel bestaan. Taal is nie logies of konsekwent nie; dis iets wat spontaan evolueer. Wat my irriteer is as ons dit nou wil suiwer en orden deur dit alte bewustelik te wil aanpas en verander. Maar goed, dit behoort my nie so erg te irriteer nie!
Ja, asb borg hofnaar. (Ek het reeds my sertifikaat vir "skolier" ontvang.)
Hofnar, taal verdra baie oortollighede. Die hele Engelse taal met sy absurde spelling en grammatika getuig hiervan. Selfs ons gbrk vn mdklnkrs s rtllg (soos sprekers van Hebreeus weet). Die rede hoekom taal allerhande nie-funksionele dinge behou, is omdat dit nie funksioneel is nie. Dis 'n rare produk van evolusie wat wel funksioneel ingespan kan word, maar ook sy eie vreemde wette volg. Daarin sit die sjarme van taal.
Terloops, ek was onlangs weer lank in Nederland. Hulle gebruik baie geslagswoorde, selfs (anders as ons) vir vroulike teoloe.
kammakazi, ek hou darem meer van "doktorres" en dokterres" as van "dokerin" of "doktorin"! Maar moenie hoop verloor oor jou neologismes nie. Neologiste is a eensame spesie, maar groots. Vra vir Leon Rousseau.
ccoverseas het gesê op Februarie 12, 2011
ek dink al jare lank dat ek graag die woord "insnip" in Afrikaans sou wou he^ – in plaas van die Engelse "inchip" – die "snip" in "insnip" se^ so lekker presies: hoe "cheeky" (watter woord kan ons daarvoor maak??)die insnipper is! Christine Bsrkhuizen le R